Način na koji možemo promijeniti naše gene je da stvorimo nove,
kao što je Craig Venter elegantno prikazao.
Drugi način je da promijenimo svoj način života.
Saznajemo zapravo koliko ove promjene mogu biti moćne i dinamične,
da ne morate čekati dugo kako biste vidjeli rezultate.
Kada se zdravije hranite, kontrolišete stres, vježbate i volite više,
vaš mozak zapravo dobija više krvi i kisika.
Osim toga, vaš mozak postaje znatno veći.
Stvari koje ste smatrali nemogućim prije par godina
sada se zapravo mogu kontrolisati.
Ovo je odgonetnuo Robin Williams
par godina prije nas ostalih.
Naime, vi možete doprinijeti tome
da vaš mozak razvije nove moždane ćelije.
Neke od stvari koje su meni najdraže: čokolada i čaj, borovnice,
umjerena konzumacija alkohola, kontrolisanje stresa
i kanabinoidi koje se nalaze u marihuani.
Ja samo prenosim poruku.
(Smijeh)
O čemu smo ono pričali?
(Smijeh)
I ostale stvari koje mogu pogoršati stvari,
koje uzrokuju gubitak moždanih ćelija.
Tipični uzročnici kao što su zasićene masti i šećer,
nikotin, opijati, kokain, previše alkohola i hronični stres.
Vaša koža dobija veći protok krvi kada promijenite način života,
tako da sporije starite.
Vaša koža ne dobija toliko bora.
Vaše srce dobija veći protok krvi.
Pokazali smo da se srčana bolest može povući.
Ove začepljene arterije koje možete vidjeti u gornjem lijevom uglu,
mogu biti znatno manje začepljene nakon samo jedne godine.
Kardijalno PET skeniranje u lijevom donjem uglu,
plavo znači da nema protoka krvi.
Nakon godinu dana narančasta i bijela znače najveći protok.
Pokazali smo da možete zaustaviti napredovanje i povući
rak prostate u ranim fazama i, samim tim, rak dojke,
ako pravite ove promjene.
Otkrili smo da se spriječio razvoj tumora in vitro
70 posto u grupi koja je pravila ove promjene,
a samo 9 posto u kontrolnoj grupi.
Ove razlike su bile vrlo važne.
Čak i vaši spolni organi dobijaju veći protok krvi,
tako da povećavate svoju seksualnu potenciju.
Jednu od najefektivnijih reklama protiv pušenja je napravio
Odjel za zdravstvene usluge,
koji je pokazao da nikotin, koji sužava arterije,
može izazvati srčani napad ili moždani udar,
a može izazvati i impotenciju.
Pola muškaraca koji puše su impotentni.
Koliko je to privlačno?
Uskoro ćemo objaviti prvu studiju
prema kojoj je moguća promjena gena kod oboljelih od raka prostate.
Ovo se zove "toplotna mapa",
i različite boje, a sa desne strane su različiti geni.
Otkrili smo da se preko 500 gena promijenilo nabolje,
aktivirajući pri tome dobre gene, koji spriječavaju bolesti,
a deaktiviraju se geni koji potiču bolest.
Mislim da su ova jako važna otkrića,
a mnogim ljudima pružaju novu nadu i nove izbore.
Kompanije kao što su Navigenics, DNA Direct i 23andMe,
koje vam daju vaše genetske profile,
daju nekim ljudima osjećaj, "Bože, pa šta da radim u vezi s tim?"
Naši geni ne određuju našu sudbinu, a ako napravimo ove promjene,
oni su predispozicija, ali uz veće promjene
koje inače ne bismo napravili,
možemo zapravo promijeniti način na koji se naši geni izražavaju.
Hvala.
(Aplauz)